google/wiki40b huggingface dataset:
लुंगलेई ज़िला

श्ब्दोत्पत्ति

लुंगलेई ज़िले का नाम इसके मुख्यालय लुंगलेई के नाम पर पड़ा है। कभी-कभी मिज़ो भाषा में लुंगलेई को लुंगलेह बोला जाता है, जिसका अर्थ चट्टानों का पुल होता है।

भूगोल

यह ज़िला उत्तर में ममित तथा अइज़ोल ज़िले से, पश्चिम में बांग्लादेश से, दक्षिण में लॉङ्गतलाई ज़िले से, दक्षिण-पूर्व में सइहा ज़िले से, पूर्व में म्यांमार तथा उत्तर पूर्व में सेरछिप ज़िले से घिरा है। इस ज़िले का क्षेत्रफल ४३५८ वर्ग किमी है। लुंगलेई कस्बा इस ज़िले का मुख्यालय है। यह एक ऐसा ज़िला है जिसकी बांग्लादेश और म्यांमार दोनों से सीमा लगती है।

प्रखण्ड

इस ज़िले में तीन सम्भाग ह्नाहथिआल, लुंगलेई तथा त्लाबुंग हैं। ज़िले में ७ विधानसभा क्षेत्र दक्षिण तुइपुई, लुंगलेई उत्तर, लुंगलेई पूर्व, लुंगलेई पश्चिम, लुंगलेई दक्षिण, थोरांग तथा पश्चिम तुइपुई हैं।

धर्म

यहाँ का प्रमुख बहुसंख्यक धर्म ईसाई है, जो कि कुल जनसंख्या का ७८.७५% है। अन्य अल्पसंख्यक धर्म बौद्ध १७.०६%, हिन्दू ३.२४%, मुस्लिम ०.८०%, जैन ०.०६% तथा सिक्ख ०.०२% हैं। ०.०४% लोगों ने अपने धर्म का उल्लेख नहीं किया है।
२९१६ ईसा पूर्व

२९१६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९१६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शमिता शेट्टी

कैरियर

शमिता की पहली फ़िल्म यश राज फ़िल्म्स की आदित्य चोपड़ा द्वारा निर्देशित मोहब्बतें थी। उनके किरदार इशिका के लिए उन्हें अपनी सहकर्मी किम शर्मा और प्रीति झंगियानी को आईफा का बेस्ट डेब्यू पुरस्कार मिला था। मेरे यार की शादी है और साथिया में उनके आइटम नम्बर की तारीफ़ हुई थी। ज़हर और फरेब उनकी कुछ और फ़िल्में है। बिग बॉस 3 में वो प्रतिभागी थी।
चौधरी परवेज़ इलाही

चौधरी परवेज़ इलाही पाकिस्तान स्थित पंजाब प्रान्त के एक राजनीतिज्ञ हैं जो पाकिस्तानी पंजाब के लिए पाकिस्तान के राष्ट्रीय विधानसभा में NA-58 निर्वाचन क्षेत्र का प्रतिनिधित्व करते हैं।
ओं मणिपद्मे हूं

ॐ मणिपद्मे हुम्  एक पाली मंत्र है जिसका संबंध अवलोकितेश्वर (करुणा के बोधिसत्त्व) से है। यह तिब्बती बौद्ध धर्म का मूल मंत्र है।
यह प्रायः पत्थरों पर लिखा जाता है या फिर कागज पर लिख कर पूजाचक्र में लगा दिया जाता है। मान्यता है कि इस पहिये को जितनी बार घुमाया जायेगा यह उतनी बार मंत्र बोलने के बराबर फल देगा।
हिन्दुस्तान कीटनाशक लिमिटेड

हिन्दुस्तान कीटनाशक लिमिटेड (Hindustan Insecticides Limited, एच॰आई॰एल॰), भारत सरकार का उद्यम है जो रसायन और उर्वरक मंत्रालय, रसायन एवं पेट्रो-रसायन विभाग, के नियंत्रणाधीन है। इसकी स्थापना मार्च १९५४ में भारत सरकार द्धारा आरम्भ किए गए राष्ट्रीय मलेरिया रोधी कार्यक्रम मे लिए डीडीटी की आपूर्ति के लिए की गई। बाद में कंपनी कृषि क्षेत्र की आवश्यकताओं को पूरा करने के लिए कृषि-कीटनाशक (एग्रो-पैस्टिसाइड्स) में विविधता लाई और वर्ष २००५-०६ में मिलियन रू॰ की बिक्री करके बहुमुखी रूप से विकसित हुई। कम्पनी जन-स्वास्थ्य एवं पादप संरक्षण के लिए सुरक्षित और पर्यावरणीय अनुकूल वनस्पतिक तथा बायो-पैस्टिसाइड्स के क्षेत्र में प्रवेश किया। इसके उत्पादों में कीटनाशी, शाकनाशी, अपतृणनाशी, फंगसनाशी इत्यादि उत्पाद सम्मिलित हैं।
एच०आई०एल० विश्व की सबसे बडी डीडीटी उत्पादक है। इसके अतिरिक्त कंपनी का डीडीटी के विनिर्माणन में ५० वर्ष से अधिक अनुभव तथा निपुणता है।
कंपनी एक दशक से भी अधिक समय से अपने कृषि उत्पादों का बहुत से देशों जैसे नीदरलैंड, यू.के., जमैका, यू.ए.ई., मनीला, दक्षिण कोरिया, बैल्जियम, ग्वाटेमाला, फ्रांस, जर्मनी, अर्जन्टिना, इथोपिया, मिश्र, स्पेन इत्यादि को निर्यात कर रही है तथा इसके उत्पाद विश्व-बाजार में अच्छी तरह से स्वीकार किए गए है। कम्पनी का पूरे देश में व्यापक विपणन-जाल (नेटवर्क) है, जिसमें छः क्षेत्रीय बिक्री कार्यालय तथा लगभग ८०० डीलर सम्मिलित हैं।
कम्पनी की तीन विनिर्माणन इकाईयाँ है, जो 'उद्योगमंडल', कोचिन के पास (दक्षिण भारत), 'रसायनी' मुम्बई के पास (पश्चिम भारत) तथा बठिंडा (उत्तर भारत) में स्थित हैं। कंपनी का हरियाणा, गुडगाँव में प्रायोगिक कृषि-क्षेत्र (एक्सपैरिमेन्टल फार्म) के साथ अपना एक अनुसंधान एवं विकास काम्पलैक्स भी है।
ढाँक

ढाँक एक प्रकार के लोकगीत हैं जो उत्तर प्रदेश के ब्रज क्षेत्र में प्रचलित हैं। साँप के काटे जाने पर इसका आयोजन किया जाता है। एक व्यक्ति घड़े के ऊपर काँसे की थाली रख कर काठ की लकड़ी से उसे बजाता है और कुछ गायक एक साथ मिलकर सम्मिलित स्वर में नाग देवता को खुश करने के लिए गीत गाते हैं। ऐसा लोक विश्वास है कि इससे साँप का विष खिंच जाता है और व्यक्ति ठीक हो जाता है।
पाक जलडमरूमध्य

पाक जलडमरूमध्य (अंग्रेजी: Palk Strait), भारत के राज्य तमिलनाडु और द्वीप राष्ट्र श्रीलंका के उत्तरी भाग के बीच स्थित एक जलसंयोगी है। यह बंगाल की खाड़ी को पूर्वोत्तर में पाक खाड़ी और दक्षिणपश्चिम में मन्नार की खाड़ी के साथ को जोड़ता है। इस जलडमरूमध्य की चौड़ाई 53-80 किमी (33-50 मील) है। इसमें कई नदियों विसर्जित होती हैं जिसमें तमिलनाडु के वैगई नदी प्रमुख है।
इस जलडमरूमध्य का नाम रॉबर्ट पाक (अंग्रेजी: Robert Palk) जो ब्रिटिश राज के दौरान मद्रास प्रेसीडेंसी (1755-1763) का एक गवर्नर था, के नाम पर है।

भौगोलिक महत्व  ऐतिहासिक दृष्टिकोण से पाक जलसंधि का भी महत्व है। हिंदू धर्मग्रंथ के अनुसार इसे रामसेतु भी कहा जाता है। माना जाता है कि त्रेता युग में भगवना श्रीराम अपनी वानर सेना के साथ इस पुल का निर्माण किया था और लंका में रावण का वध करके माता सीता को ले आए थे। नासा ने भी सेटेलाइट की मदद से कुछ साल पहले इस सेतु के बारे में जानकारी दी थी।

== व्यापारिक महत =इसके द्वारा स्पषट होता है।मर्यादा पुरषोत्तम श्री राम के सेना  द्वारा। इस सेतु का निर्माण हुआ। इसके प्रमाण है।जिसको कई देशो के द्वारा इसको तोड़ने की कोशिश की गई सफल नही हुआ।
किलारी आनंद पॉल

प्रारंभिक जीवन

वे भारत के, आंध्र प्रदेश राज्य के, चित्तिवालसा नामक एक छोटे से गांव में 25 सितंबर 1963, को एक गरीब, हिंदू परिवार में पैदा हुए. उनका मूल नाम आनंद किलारी था. उनके पिता का नाम बर्नबास और माता का नाम संथोसम्मा था।
उनके माता पिता 1966 में ईसाई बन गए। मार्च 1971 में, पॉल जब आठ साल के थे एक ईसाई बन गए। पॉल का दावा है कि गैर ईसाइयों के बीच सुसमाचार के सहभाजन के लिए उन्होंने स्वघोषित इंजीलवादी पिता के साथ भारत के सैकड़ों गांवों की यात्रा की है। पॉल ने दावा किया कि 19 साल की उम्र में ही उन्हें ऐसा लगा कि धर्मसेवा हेतु पुरोहिताई के लिए बुलावा आ गया है अतः उन्होंने पूर्णकालिक पूरोहिताई स्वीकार कर ली। .

भारत में राजनीतिक सक्रियतावाद

भारत की सरकार में परिवर्तन हेतु मदद देने के लिए आनंद सितंबर 2007 में भारत लौट आए। उनका मानना है कि चूंकि सोनिया गांधी एक ईसाई हैं और कांग्रेस पार्टी तथा भारत की संसद में सत्तारूढ़ गठबंधन सरकार की सर्वेसर्वा हैं, अतः उन्हें लोगों की सेवा करने के लिए अधिक से अधिक समय तक सरकार में बने रहना चाहिए। उन्हें अक्सर विवादास्पद माना जाता रहा है और उनके भाई सहित, उनपर विरोधियों द्वारा अधर्म कर्र्म के आरोप लगाए जाते रहे हैं।

एकक वैश्विक शांति

उनके संगठन में धर्मार्थ योगदान के माध्यम से, पॉल के कई समर्थकों ने 747SP वायुयान खरीदने के लिए धनराशि मुहैया की जिसे पॉल ने "ग्लोबल पीस एम्बास्सडर्स" नाम से (रजिस्ट्री N4522V) करवाई और इसने "एकक वैश्विक शांति" के उपनाम से उड़ान भरी।  पॉल ने इस विमान का इस्तेमाल तीसरी दुनिया के देशों के मिशन के लिए किया, जिसमे आपदा में घिरे क्षेत्रों और उन देशों के जरूरतमंद लोगों के लिए सहायता प्रदान की। चूंकि यह पहले से ही चीन एयरलाइंस का विमान था, इसलिए इसके साथ अपने आप में ही एक दिलचस्प इतिहास था। 19 फ़रवरी 1985 को, ताइपे से लॉस एंजिल्स के लिए उड़ान भरते हुए यात्रियों से भरे इस विमान का एक इंजन विफल हो गया, तथा 41000 फीट की ऊंचाई से अनियंत्रित अवस्था में 9500 फीट नीचे उतर आया और प्रशांत महासागर के ऊपर पूरी 360 डिग्री की सीध में हवा में गोता लगाते हुए पायलटों ने वापस नियंत्रण पा लिया और विमान को जमीन पर सुरक्षित उतारा.

विवाद

2005 में, वित्तीय जवाबदेही के लिए एवांगजेलिकल कौंसिल (इंजील परिषद) ने और वित्तीय जवाबदेही तथा शासकीय मानकों के निर्वाह की असफलता के कारण पॉल के संगठन की सदस्यता समाप्त कर दी। उनके मंत्रालयों के वित्तीय विवरण मिनिस्ट्री वॉच द्वारा सूचीबद्ध किए जाते हैं, जो मंत्रालय की रेटिंग (मूल्यांकन) के लिए स्वतंत्र स्रोत है।

चार्ल्स टेलर

पॉल कभी कथित युद्ध आपराधी लाइबेरिया के भूतपूर्व राष्ट्रपति चार्ल्स टेलर के एक विश्वासपात्र और सलाहकार रह चुके थे।

कुरान जलन विवाद

के.ए. पॉल सार्वजनिक रूप से फ्लोरिडा के एक पादरी टेरी जोन्स के साथ दिखाई दिए जिसने न्यूयॉर्क में ग्राउन्ड ज़ीरो के निकट एक मस्जिद के निर्माण के खिलाफ विरोध प्रदर्शन के रूप में कुरान की प्रतियां जलाने की योजना बनाई थी। कुरान जलाने के दावे को आक्रामक कर्म के रूप में स्वीकार करते हुए, दोनों ने एक साथ परिकल्पित मस्जिद के इमाम को कुरान जलाने की योजना के बारे में 2 घंटे की नोटिस दी कि इस सन्दर्भ में वह उनसे संपर्क करे.
वायुभूति गौतम

ये भगवान महावीर के तृृृृतीय गणधर थे। ये इंद्रभूति गौतम व अग्निभूति गौतम के भाई थे।
हैदराबादी रुपया

हैदराबादी रुपया 1918 से 1959 तक हैदराबाद राज्य की मुद्रा थी। यह 1950 से भारतीय रुपया के साथ सह-अस्तित्व में था। 
भारत की आजादी के बाद भी 'हैदराबादई रुपया' भारतीय रुपया के साथ समानांतर रूप से सह-अस्तित्व था
हिन्द-आर्य भाषाएँ

शाखाएँ और उपशाखाएँ

गत दो शताब्दियों में भाषावैज्ञानिकों ने हिन्द-आर्य भाषाओं को कई प्रकार से वर्गीकृत करा है और यह व्यवस्थाएँ समय-समय पर बदलती रही हैं। आधुनिक काल में निम्न व्यवस्था अधिकतर भाषावैज्ञानिकों के लिए मान्य है और मसिका (१९९१) व काउसेन (२००६) के प्रयासों पर आधारित है।
क्योंकि (फ़िल्म)

संक्षेप

ये कहानी सर रिचर्ड के पागल खाने से शुरू होती है, जिसका संचालन डॉ॰ खुराना (ओम पुरी), अपने दो मुख्य डॉक्टरों, डॉ॰ सुनील (जैकी श्रॉफ) और अपनी बेटी, डॉ॰ तन्वी खुराना (करीना कपूर) के साथ करता है।
उसी पागल खाने में एक दिन अदालत के आदेश पर आनंद (सलमान ख़ान) को इलाज के लिए लाया जाता है। वो बिलकुल सामान्य इंसानों की तरह व्यवहार करते रहता है, जिससे ऐसा लगता ही नहीं कि वो पागल है, पर अचानक वो एक तितली को पकड़ने में लग जाता है, और तबाही मचाने लगता है। डॉक्टर ये देख कर उसे भर्ती कर लेते हैं।  पागल खाने में वो दूसरे पागलों के साथ दोस्ती कर लेता है। डॉ॰ सुनील उसकी काफी देखभाल करते रहता है, क्योंकि उसके पिता ने ही उसकी डॉक्टर बनने में मदद की थी। वो हर दिन कुछ न कुछ हरकत करते ही रहता था, और तन्वी उसे पागल खाने के बाहर करने की बात करते रहती थी।
एक दिन तन्वी को आनंद के दुखद अतीत के बारे में पता चलता है। आनंद एक संगीतकार था, जो कॉलेज में एक लड़की, माया (रिमी सेन) से बहुत प्यार करता था। वे दोनों जल्द ही शादी करने वाले होते हैं। माया उसके साथ बहुत सारे मज़ाक करते रहती है। उसे घोड़ा चलाने नहीं आते रहता है, पर वो अच्छी तरह घोड़ा की सवारी कर लेती है। वो बोलती है कि उसे कार चलाने नहीं आते रहता है, पर वो कार भी चला लेती है वो भी बहुत तेजी से, और इस तरह के ढेर सारे मज़ाक के बीच वो ये भी बोलती है कि उसे तैरना नहीं आता है, पर इस बार आनंद उसकी बात नहीं मानता और उसे पूल में धक्का मार देता है। वो डूब कर मर जाती है और आनंद उसकी मौत की वजह खुद को मानने लगता है।
ये सच पता लगने के बाद वो आनंद से माफी मांगती है और वे दोनों अच्छे दोस्त बन जाते हैं। वो और सुनील मिल कर आनंद को ठीक करने लगते हैं। वो अब पूरी तरह ठीक हो जाता है, और वहाँ से जाने की सोचता है, पर तन्वी के प्यार के इकरार करने के बाद वो कुछ दिन रुकने का फैसला करता है। उसे भी तन्वी से प्यार होता है और दोनों एक दूसरे के साथ खुश रहते हैं। लेकिन उसकी मंगनी डॉ॰ करन (सुनील शेट्टी) के साथ हुए रहती है, जो उसके पिता की पसंद हैं।
जब डॉ॰ खुराना को उसके और आनंद के प्यार के बारे में पता चलता है तो वो तन्वी को उसे छोड़ने को कहता है। डॉ॰ खुराना उसके मस्तिष्क के साथ छेड़छाड़ कर उसे हमेशा के लिए विकलांग बना देता है। जब सुनील उसको इस हाल में देखता है तो वो दुःखी हो कर उसे तकिये से मार देता है, क्योंकि वो उसे जीवन भर लाश की तरह जीवित रहते नहीं देख सकता था। वो ये बात डॉ॰ खुराना को बताता है, तभी तन्वी ये बात सुन लेती है और इस सदमे से अपना दिमागी संतुलन खो देती है और उसी पागल खाने में एक मरीज बन कर रह जाती है। डॉ॰ खुराना को अपनी बेटी के इस हाल को देख कर अपने कार्यों पर पछतावा होता है और इसी के साथ कहानी समाप्त हो जाती है।
सुनील अम्बेकर

प्रारंभिक जीवन

सुनील अम्बेकर नागपुर के विदर्भ क्षेत्र महाराष्ट्र से हैं। इन्होने जीव विज्ञान में कोशिका विज्ञान में विशेषज्ञता के साथ विज्ञान स्नातकोत्तर किया है।

छात्र कार्यकर्ता

अम्बेकर, का अखिल भारतीय विद्यालय परिषद से जुड़ाव अपने कॉलेज के दिनों से ही विज्ञान संस्थान, नागपुर से है।

आंदोलनों का नेतृत्व

अम्बेकर ने संगठन का नेतृत्व आयोजन सचिव के रूप में बांग्लादेशी घुसपैठ के खिलाफ, तथा  हाल ही में एबीवीपी के आयोजन सचिव और यूथ अगेंस्ट भ्रष्टाचार के सलाहकार सदस्य होने के नाते भ्रष्टाचार के विरद्ध आंदोलन किया।
अम्बेकर ने राष्ट्रीय संस्थानों के छात्रों के लिए प्रेरणादायी मंच “सोचो भारत” में भी  महत्वपूर्ण भूमिका निभाई है।
राजपुर

मध्यप्रदेश के बड़वानी जिले की एक तहसील है। मध्यप्रदेश के गृहमंत्री बाला बच्चन इसी शहर के निवासी एवं राजपुर विधानसभा से विधायक हैं।राजपुर बड़वानी से 32 किलोमीटर की दूरी पर स्थित है।।
सुलभ समाचार

इतिहास

केशव चन्द्र सेन ने १६ नवम्बर १८७० में कोलकाता से इस समाचार पत्र का प्रकाशन शुरू किया। इसका मूल्य मात्र एक पैसा रखा गया था, जिससे गरीब लोग या बहुत कम पैसे खर्च करने वाले भी इसे खरीद सकें। वर्ष १९१२ में यह समाचार पत्र इंडियन मिर्र प्रेस से निकलने लगा था।
शुरुआत में इसकी १,००० प्रति निकाली गई, जो दो सप्ताह में ही बढ़ कर ५,००० हो गई और एक महीने में ८,००० तक पहुँच गई। इसे मुख्यतः आम आदमी ही पढ़ा करते थे, जो हाल ही में होने वाले या हो चुके घटनाओं के बारे में जानकारी प्राप्त करने के लिए इसे पढ़ते थे।
कोट्टयन कटंकोट वेणुगोपाल

कोट्टयन कटंकोट वेणुगोपाल  (जन्म 1931), भारत के 15वें अटार्नी जनरल (महान्यायवादी) हैं। वेणुगोपाल जानेमाने संवैधानिक विशेषज्ञ हैं और उन्हें पद्म भूषण और पद्म विभूषण से सम्मानित किया जा चुका है। इससे पूर्व वह मोरारजी देसाई की सरकार में वर्ष 1977-79 में भारत के अतिरिक्त सॉलिसिटर जनरल रह चुके हैं। उल्लेखनीय है कि अटार्नी जनरल भारत सरकार का प्रथम विधि अधिकारी होता है। वह उच्चतम न्यायालय और राज्य के उच्च न्यायालयों में भारत सरकार का पक्ष रखता है। अटार्नी जनरल को संसद के दोनों सदनों की कार्यवाही में भाग लेने एवं बोलने का अधिकार है, लेकिन मत देने का अधिकार नहीं है। उन्हें सन २००२ में भारत सरकार द्वारा सार्वजनिक उपक्रम के क्षेत्र में पद्म भूषण से सम्मानित किया गया था। ये दिल्ली से हैं।
विजय मर्चेंट

विजय सिंह माधवजी मर्चेंट, असली नाम विजय माधव ठाकरसे (12 अक्टूबर 1911 - 27 अक्टूबर 1987) भारतीय क्रिकेट खिलाड़ी थे। वह दाएं हाथ के बल्लेबाज और कभी-कभी दाएं हाथ से मध्यम गति की गेंदबाज करते थे। विजय ने बॉम्बे क्रिकेट टीम के साथ-साथ 1929 और 1951 के बीच भारत के लिए 10 टेस्ट मैच खेलें। उनके सीमित टेस्ट मैचों के अलावा उन्होंने भारतीय घरेलू क्रिकेट पर अपना दबदबा बनाये रखा। उनकी 71.64 की बल्लेबाजी औसत इतिहास में डॉन ब्रैडमैन के बाद दूसरी सबसे ज्यादा प्रथम श्रेणी औसत है।

घरेलू क्रिकेट

विजय का जन्म 1911 में बम्बई के एक अमीर परिवार में हुआ था। घरेलू क्रिकेट में उनकी लगातार कामयाबी के कारण उन्हें बॉम्बे जिमखाना में भारत की राष्ट्रीय टीम का मेहमान अंग्रेज टीम के खिलाफ होने वाले मैच में खेलने के लिए बुलाया गया। यह भारतीय मिट्टी में खेला जाने वाला पहला टेस्ट भी था।

अंतर्राष्ट्रीय कैरियर

विजय का टेस्ट करियर 18 साल का रहा, लेकिन इस दौरान उन्होंने केवल दस टेस्ट मैच खेलें। उनके करियर के कुछ सबसे अच्छे साल दूसरे विश्व युद्ध के कारण बेकार चले गये। उस वक्त कोई भी अंतर्राष्ट्रीय क्रिकेट नहीं खेला गया था। खराब स्वास्थ्य के कारण वह ऑस्ट्रेलिया और वेस्टइंडीज के दौरे पर भी जाने से चूक गए थे। हालांकि, विजय ने इंग्लैंड में इंग्लैंड के खिलाफ अपने आखिरी टेस्ट मैच में 154 रन बनाए। यह उनका सर्वोच्च टेस्ट स्कोर भी था। उस मैच में क्षेत्ररक्षण करते समय कंधे में लगी चोट ने उन्हें संन्यास लेने के लिए मजबूर कर दिया। विजय के टेस्ट करियर के सभी दस मैच इंग्लैंड के खिलाफ थे।
एक्टिवेटिड स्लज(सक्रिय कीचड़)

एक्टिवेटिड स्लज एक ऐसी प्रिक्रिया है जिसके अंतर्गत बहुत अधिक गंदे पानी के अन्दर से (फेक्त्रियो से निकलने वाले) गंदगी को कम करते है |इसके अंतर्गत पहले से साफ हो चुके कीचड़ का प्रियोग ऑक्सीजन की उपस्थिथि मे किया जाता है |
नूर अंतर्राष्ट्रीय माइक्रोफिल्म केन्द्र

नूर अंतर्राष्ट्रीय माइक्रोफिल्म केन्द्र, इस्लामिक गणराज्य ईरान नई दिल्ली, के कल्चर हाउस में स्थित है। नूर अंतर्राष्ट्रीय माइक्रोफिल्म केन्द्र पुरानी पाण्डुलिपि की मरम्मत, उनकी माइक्रोफिल्म व तस्वीर तैयार करना व मुद्रित पृष्ठों को प्रकाशित करना, जैसे कार्यो में लिप्त रहा है। मेहदी ख्वाजा पीरी द्वारा किये गए प्रयासों के परिणाम स्वरूप 1985 में इस सेंटर को स्थापित किया गया था।
केन्द्र की शैक्षिक व सांस्कृतिक गतिविधियों की शुरुआत अल्लामा क़ाज़ी नूरुल्लाह शुस्तरी की पुण्यतिथि (बरसी) के साथ हुई। वह अपने समय के विधिवेत्ता होने के साथ-साथ एक विद्वान, मोहद्दिस, धर्मशास्त्री, कवि व साहित्यिक व्यक्ति भी थे। उन्हें शहीद-ए-सालिस से भी जाना जाता है। इस महान व्यक्ति की याद में नूर अंतर्राष्ट्रीय माइक्रोफिल्म केन्द्र का नाम रखा गया।

गतिविधियाँ

इस्लामी ईरानी विरासत की रक्षा व प्रकाशित करने के उद्देश्य से नूर अंतर्राष्ट्रीय माइक्रोफिल्म केन्द्र की स्थापना की गई। इसके अलावा सेंटर में भारतीय पुस्तकालयों जैसे, मौलाना आजाद पुस्तकालय, लखनऊ पुस्तकालय व गुजरात पुस्तकालय आदि। की 60 हज़ार से अधिक फ़ारसी, अरबी व उर्दू पाण्डुलिपियों की माइक्रोफिल्म व तस्वीरें तैयार की। पाण्डुलिपियों की फोटो का संग्रह और माइक्रोफिल्म जो सारांश व विस्तृत कैटलॉग में उपलबध है। जिनको [[फ़ारसी, अरबी, अंग्रेजी, व उर्दू में तैयार किया गया है। इसी तरह केन्द्र द्वारा पाण्डुलिपियों की मरम्मत व रक्षा के लिए हर्बल उपचार के माध्यम से एक आधुनिक विधि का अविष्कार किया गया जिसके द्वारा 700 साल पुरानी पांडुलिपि कुल्लियात सादी व सबसे पुरानी नहजुल बलाग़ा की मरम्मत की गई। अब तक केन्द्र द्वारा मरम्मत की गई इस्लामिक पुस्तको की 200 से अधिक मूल्यवान पाण्डुलिपियों को अति सुंदरता व मूल प्रति की विशेषताओ के साथ प्रकाशित किया गया है। इस प्रकार की डिजाइनिंग व प्रजनन को सेंटर द्वारा पहली बार क्रियान्वित किया गया है।
सूर्य दूरबीन

एक सौर दूरबीन सूय का एक वशेष नरण करने के लए इतेमाल कया जाने वाला दूरबीन है। सौर दूरबीन आमतौर पर य पेम म काश के या उसके आसपास के तरंग दैय का पता लगाने म इतेमाल कया जाता है। सूरज दूरबीन के अचलत नाम हेलओाफ़ और फोतोहलओ ाफ शामल है।  

पेशेवर सौर दूरबीन

सौर दूरबीन को काफ बड़े काशक क जरत है लेकन जो क अय खगोलया दूबन के एकत काश सा से कम है। हालांक, हाल ह म नए संकरा फटर और उच ेम रेट ने कम से कम फोतोन के संचालन म सौर दूरबीन दशा म सौर दूरबीन के इतेमाल को ेरत कया है। यूरोपीय सौर दूरबीन (ईएसट) के साथ उनत ौयोगक सौर दूरबीन ने साथ मलकर एक बड़े छ वाले दूरबीन का योग कया है जो संकप और काश को एकत शित म वृध करता है।
 यक सौर दूरबीन दन के दौरान काम करते ह, देख, आम तौर पर रात के दूरबीन भी बदतर है, यक आसपास जमीन गरम होकर अशांत और संकप खराब होने का कारण बनती है। इस कम करने के लए, सौर दूरबीन आमतौर पर टावर पर बनाया जाता है और संरचनाओं को सफेद पट कया ह। डच ओपन टेलकोप म हवा पूर संरचना के मायम से गुजरती ह और दूरबीन के मुय दपण के आसपास ठंडा करने क अनुमत दान करने के लए एक खुला ढांचे पर बनाया गया है। 
एक और सौर दूरबीन-वशट समया गम कसकर कत सूय के काश के वारा उपन क है। इस कारण से, एक गम रोक सौर दूरबीन का डजाइन का एक अभन हसा है। आगामी ATST के लए, गम भार 2.5 मेगावाट त वग म. है, 11.4 कलोवाट के शखर शितय के साथ। [2] इस तरह के एक गम को रोकने का लय न केवल इस गम भार जीवत रहने के लए, लेकन यह भी दूरबीन के गुंबद के अंदर कसी भी अतरत खलबल पैदा करने के लए पयात शांत रहने के लए नहं है। एक और सौर दूरबीन-वशट समया कसकर कत सूय के काश के गम वारा उपन होती है। इस कारण से, एक गम रोक एक सौर दूरबीन डजाइन का एक अभन हसा है। आगामी ए.ट.एस.ट के लए, गम भार 2.5 मेगावाट त वग मीटर है और 11.4 कलोवाट के शखर शितय के साथ होगा। इस तरह के एक गम रोक का लय न केवल इस गम भार जीवत रेहना ह बिक शांत रेहना भी है ताक दूरबीन के गुबद के अदर यादा हचल ना हो।
पेशेवर सौर वेधशालाओं दूरबीन के अंदर बहुत लंबे फोकल लंबाई और काश पथ एक नवात या हलयम म संचालन साथ मुय वायु गत को खम करने के लए कया जाता है। हालांक, इस वजह से वैयूम यूब के वेश वार खड़क पर दबाव अंतर भी बड़ा हो जाता है िजस कारण से यह 1 मीटर से अधक छ के लए संभव नहं है। इसलए, ईएसट और ए.ट.एस.ट के अंदर और दूरबीन बाहर के तापमान का अंतर कम करने के लए गुंबद को सय तौर पर कया ठंडा जाता है। 
यक सूरज आसमान म एक संकण तय पथ पर याा करता है, कुछ सौर दूरबीन खुदको उसी िथत म तय कर रहे ह (और कभी कभी भूमगत दफन) और उनम केवल चलता हसा सूय को ैक करने के लए हैं। इस का एक उदाहरण मेकमेथ-पयस है।  

एमेच्योर सौर दूरबीन

शौकया खगोल वान के े म कई सूरज नरण करने के तरक का इतेमाल कया जाता है। शौकन सफेद कागज, काश अवध फटर, हशल वेजेज़ जो आईपीस से काश को 95 तशत दूर दशानदश करते ह , हाइोजन-अफा फटर सटम और यहां तक क घर का नमाण करने के लए पेोहलओकोप के एक टुकड़े पर सूरज परयोजना के लए सरल णाल तक सब कुछ का उपयोग कर। पेशेवर दूरबीन के वपरत, शौकया सौर दूरबीन आमतौर पर बहुत छोटे होते ह|
बांग्लादेश प्रीमियर लीग 2019

लीग चरण

लीग चरण में कुल 42 मैच खेले गए, जिसमें ढाका ने 24 मैचों की मेजबानी की, सिलहट में 8 मैच और चटगांव में 10 मैच हुए।
चाट मसाला

चाट मसाला भारतीय और पाकिस्तान खाने में काम में लिया जाने वाला मसाला मिश्रण है। यह सामान्यतः आमचूर (शुष्क आम का चूर्ण), जीरा, काला नमक, धनिया, अदरक, नमक, काली मिर्च, हींग और मिर्च पाउडर के मिश्रण से बनाया जाता है। यह स्वाद में मीट्ठा और खट्टा दोनों तरह का होता है। यह भेलपूरी, पानी पूरी, आलू चाट और दही पुड़ी में जैसे तेज व्यंजनों में स्वाद के लिए भी किया जाता है।
गाथा (अवेस्ता)

अवेस्ता में भी गाथा का वही अर्थ है जो वैदिक गाथा का है अर्थात् गेय मंत्र या गति का। ये संख्या में पांच हैं जिनके भीतर 17 मंत्र सम्मिलित माने जाते हैं। ये पांचों छंदों की दृष्टि से वर्गीकृत है और अपने आदि अक्षर के अनुसार विभिन्न नामों से विख्यात है। गाथा अवेस्ता का प्राचीनतम अंश है जो रचना की दृष्टि से भी अत्यंत महनीय मानी जाती है। इनके भीतर पारसी धर्म के सुधारक तथा प्रतिष्ठात्मक जरथुस्त्र मानवीय और ऐतिहासिक रूप में अपनी अभिव्यक्ति पाते हैं; यहाँ उनका यह काल्पनिक रूप, जो अवेस्ता के अन्य अंशों में प्रचुरता से उपलब्ध होता है, नितांत सत्ताहीन है। यहाँ वे ठोस जमीन पर चलनेवाले मानव हैं जिनमें जगत् के कार्यों के प्रति आशा निराशा, हर्ष विषाद की स्पष्ट छाया प्रतिबिंबित होती है। एक द्वितीय ईश्वर के प्रति उनकी आस्था नितांत दृढ़ है जो जीवन के गतिशील परिवर्तन में भी अपनी एकता तथा सत्ता दृढ़ता से बनाए रहता है।

अवेस्ता के गाथा की भाषा

गाथा की भाषा अवेस्ता के अन्य भागों की भाषा से वाक्यविन्यास, शैली तथा छंद की दृष्टि से नितांत भिन्न है। विद्वानों ने अवेस्ता की भाषा को दो स्तरों मे विभक्त किया है:
(1) गाथा अवेस्तन तथा
(2) अर्वाचीन अवेस्तन।
इनमें से प्रथम में प्राचीनतम भाषा का परिचय इन गाथाओं के अनुशीलन से ही मिलता है जो अपने वैयाकरण रूपसंपति में आर्ष हैं और इस प्रकार वैदिक संस्कृत से समानता रखती हैं। द्वितीय भाषा अवांतर काल में विकसित होनेवाली भाषा है जो सामान्य संस्कृत भाषा के समान कही जा सकती है। गाथा की शैली रोचक है। फलत: अवेस्ता के पिछले भागों की पुनरावृत्ति तथा समरसता के कारण उद्वेजक शैली से यह शैली नितांत भिन्न है। छंद भी वैदिक छंदों के समान ही प्राचीन हैं। विषय धर्मप्रधान होने पर भी पदों के रोचक विन्यास के कारण इन गाथाओं का साहित्यिक सौंदर्य कम नहीं है। नपे-तुले शब्दों में रचित होने के कारण ये गेय प्रतीत होती हैं। पिशल तथा गेल्डनर का मत है कि इन गाथाओं में तार्किक कार्य-कारण-संबंध का अभाव नहीं है। तथापि ये फुटकल हैं और जरथुस्त्र के उपदेशों का सार प्रस्तुत करनेवाले उनके साक्षात् वचन हैं जिन्हें उन्होंने अपने शिष्य, बाख्त्री (बैक्ट्रिया) के शासक राजा विश्ताश्प से कहा था। पैगंबर के अपने वचन होने से इनकी पवित्रता तथा महत्ता की कल्पना स्वत: की जा सकती है।
मैडानार्टिंग

जनसांख्यिकी

भारत की २००१ की जनगणना के अनुसार, मदनर्टिंग की जनसंख्या १६,७०० थी. जिसमें पुरुषों का भाग ५१% और महिलाओं की जनसंख्या ४९% थी। यहां की औसत साक्षरता दर ७६%  है जो राष्ट्रीय औसत ५९,५% की तुलना में कहीं अधिक है। इसमें से पुरुष साक्षरता ८०% है, और महिला साक्षरता ७२% है । मैडानार्टिंग में १३% जनसंख्या ६ वर्ष से कम उम्र की है।
कसूर (फ़िल्म)

संक्षेप

फिल्म एक अमीर और जाने-माने पत्रकार शेखर (आफ़ताब शिवदासानी) की पत्नी प्रीति की हत्या से शुरू होती है। इंस्पेक्टर लोखंडे (आशुतोष राणा) मामले की जांच करते हैं और हत्या का शेखर पर आरोप लगाते हैं कि उनके पास उसे गिरफ्तार करने और दोषी ठहराने के लिए पर्याप्त सबूत है। हालांकि अदालत से जमानत मिलने पर शेखर अपने वकील से मामले से लड़ने के लिए कहता है। हालांकि उसके वकील ने बताया कि वह उसके मामले से लड़ने में सक्षम नहीं है क्योंकि वह एक कॉर्पोरेट वकील है और केवल नागरिक मामलों को लड़ता है। उन्होंने शेखर को सिमरन भार्गव (लीसा रे) से पूछने का सुझाव दिया, जो कि उसके मामले को लड़ने के लिए उनकी फर्म में एक बहुत ही कुशल आपराधिक वकील है।
शेखर अपने मामले को लेने के लिए सिमरन को मनाने के लिए के उसके घर गया। सिमरन शेखर को बताती है कि वह केवल तभी उसका केस लड़ेगी जब वह आश्वस्त हो कि वह निर्दोष है। सिमरन एक ऐसे मामले में भीतरी राक्षसों से जूझ रही है जिसमें उसने एक आदमी को ऐसे अपराध के लिए दोषी ठहरवा दिया जो उसने नहीं किया था। जब वह जानती है कि उस निर्दोष व्यक्ति ने हिरासत में आत्महत्या की तो उसका अपराध बोध बढ़ता है।
शेखर का प्रतिनिधित्व करते हुए, जिसे वह निर्दोष मानती है, सिमरन उसके साथ प्यार में पड़ती है। ये शेखर की उसका विश्वास जीतने की योजना का एक हिस्सा है। वे घनिष्ठ, भावुक और कामुक यौन संबंध बनाते हैं। अदालत के शेखर को निर्दोष घोषित करने के बाद, सिमरन रात शेखर के साथ उसके घर पर बिताती है। अगली सुबह, उसकी अलमारी खोलते समय, उसे चादरों के बीच एक टाइपराइटर छुपा हुआ मिल जाता है।
इस टाइपराइटर का महत्व यह है कि इस पर उसके कार्यालय में भेजे गए 'क्रैंक' अक्षरों को टाइप किया गया है, जिससे छोटे संकेतों को छोड़ दिया गया है जो तैराकी कोच जिमी पारेरा (विश्वजीत प्रधान) की ओर इंगित करते हैं, जिसके शेखर की पत्नी के साथ संबंध थे। टाइप किए गए अक्षरों में सभी पर 'टी' है। सिमरन को पता चला कि शेखर असली हत्यारा है। वह पुलिस स्टेशन टाइपराइटर देने के लिए जाती है। शेखर इसे महसूस करता है और अपने अगले शिकार का दावा करने के लिए झपटता है। अंत में, सिमरन शेखर को आत्मरक्षा में मारती है और अमित (अपूर्व अग्निहोत्री) के साथ मिल जाती है।
चीलासर

चीलासर एक छोटा सा गांव है जो भारतीय राज्य राजस्थान तथा जोधपुर ज़िले के फलोदी तहसील में स्थित है।
चीलासर गांव के ज्यादातर लोग खेती पर निर्भर करते है इस कारण रोजगार का साधन ही यही है।
२०११ की भारतीय राष्ट्रीय जनगणना के अनुसार गांव की जनसंख्या १६९  है।